Øyentjenere
Heb 12.1
Vær ikke øyentjenere som bare vil gjøre mennesker til lags, men Kristi tjenere som helhjertet gjør Guds vilje. Gjør tjeneste med et villig sinn; det er Herren og ikke mennesker dere tjener. Og dere vet at Herren skal gi hver enkelt igjen for det gode han gjør, enten han er slave eller fri.

Dette er viktige og gode vers, vi burde minne oss selv på oftere. Jeg tror at det er mange kristne som går i denne fella, og forveksler dette med å være en tro tjener. Vi forstår ofte ikke at det Gud vi skal svare for til slutt, og ikke mennesker når det kommer til tjeneste.
I menigheter rundt i det ganske land, er det mennesker som forsøker å gjøre mennesker til lags, og ikke Gud. De kommer gjerne på møter og er synlige, men i det skjulte livet med Gud er de ikke tilstede. Motivet vi har for å tjene er altså avgjørende. Dette er det Guds ord som viser oss, og vi skal gi Guds ord rett.
Hemmeligheten til et sant og godt liv, er det nære og kjærlige relasjonen til Jesus alene.

Det samme eksempel viser Jesus oss om de selvrettferdige fariserene som likte å vise seg frem for mennesker som Gudfryktige og prektige. De har sannelig fått sin lønn, sier Jesus.

Hva velger du? Guds velsignelse og den nære relasjonen med Jesus, eller menneskers anerkjennelse og ære?

Vi kan alle falle i fellen av å være øyentjenere, men vi kan alle også ransake oss selv å komme tilbake til Jesu føtter. 
Det er han som har kjøpt oss med sitt eget blod. La oss derfor vandre etter hans rettledning, og la oss få vår lønn av han. La forfølgelse og vanskeligheter få prelle av som «vann på gåsa» , når vi med en god samvittighet kan stille oss frem som venner og tjenere for den høyeste Gud.
Jesus svikter oss aldri, og hans overveldende kjærlighet setter oss i stand til å elske selv våre fiender. Dette er ikke av dere selv, men det er Gud som virker i oss til å ville og å virke etter hans behag. 

Derfor, når vi har så stor en sky av vitner omkring oss, så la oss legge av alt som tynger, og synden som så lett fanger oss inn, og med utholdenhet fullføre det løpet som ligger foran oss, med blikket festet på ham som er troens opphavsmann og fullender, Jesus. Amen